पाएं अपने शहर की ताज़ा ख़बरें और फ्री ई-पेपरडाउनलोड करें
मॉडल टाउन थाना क्षेत्र के गांव महराणा चौक पर नकाबपोश दो बदमाशों ने पिस्तौल के बल पर सबमर्सिबल मैकेनिक से बाइक लूट ली। मैकेनिक ने विरोध किया तो बदमाशों ने उसके सिर पर कड़ा मारकर घायल कर दिया। पीड़ित ने बदमाशों के खिलाफ मॉडल टाउन थाने की आठ मरला पुलिस चौकी में केस दर्ज कराया है। पुलिस बदमाशों की तलाश कर रही है।
गांव डाहर निवासी प्रदीप ने बताया कि वह सबमर्सिबल मैकेनिक है। वह मंगलवार रात करीब 10:30 बजे काम के बाद गांव बडौली से बाइक से अपने गांव वापस आ रहा था। जब वह गांव महराणा के चौक पर पहुंचा तो बाथरूम करने के लिए रुक गया।
तभी चेहरा ढके हुए दो युवक वहां पहुंचे और पिस्तौल दिखाते हुए बोले कि जान प्यारी है तो बाइक की चाबी दे दे। उसने विरोध किया तो एक बदमाश ने हाथ में पहना हुआ कड़ा उसके सिर में मार दिया। जिससे वह घायल हो गया। दोनों बदमाश बाइक लेकर भाग निकले। वह राहगीर की मदद से आठ मरला पुलिस चौकी पहुंचा और जानकारी दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn